เงินบาทปิดตลาด31.53/55 บาท/ดอลล่าร์
ธนาคารซีไอเอ็มบี ไทย รายงาน เงินบาทปิดตลาดเย็นนี้ที่ระดับ 31.53/55 อ่อนค่าจากช่วงเช้า-รอปัจจัยใหม่
15 ส.ค. 2555

ธนาคารซีไอเอ็มบี ไทย รายงาน เงินบาทปิดตลาดเย็นนี้ที่ระดับ 31.53/55 อ่อนค่าจากช่วงเช้า-รอปัจจัยใหม่
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้ที่ระดับ 31.53/55 บาท/ดอลลาร์ อ่อนค่าจากเปิดตลาดช่วงเช้าที่ระดับ 31.50/52 บาท/ดอลลาร์ ระหว่างวันเงินบาทไปทำโลว์ที่ระดับ 31.49/51 บาท/ดอลลาร์ และทำไฮที่ระดับ 31.54/56 บาท/ดอลลาร์ 
"(เงินบาท)ปรับตัวอ่อนค่าช่วงบ่ายตามแรงซื้อดอลลาร์ในประเทศ ยังไม่มีปัจจัยใหม่ พรุ่งนี้ก็น่าจะแกว่งตัวในกรอบแคบๆ เช่นเดิม" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2293/2298 ดอลลาร์/ยูโร อ่อนค่าจากช่วงเช้าที่ระดับ 1.2324/2328 ดอลลาร์/ยูโร ส่วนเงินเยนอยู่ที่ระดับ 78.92/94 เยน/ดอลลาร์ อ่อนค่าจากระดับ 78.82/85 เยน/ดอลลาร์ 
นักบริหารเงิน ประเมินกรอบการเคลื่อนไหวของเงินบาทในวันพรุ่งนี้ไว้ระหว่าง 31.47-31.60 บาท/ดอลลาร์